Lydverket

Lydverket er et norsk musikkmagasin som ble sendt på NRK-TV fra 2002 til 2012. Programmet hadde i all hovedsak fokus på ny norsk pop- og rock-musikk og gav plass både til musikk av en viss bredde og undergrunnsmusikk, med et smalere publikum. Ved siden av rene musikkinnslag bestod programmet av korte dokumentarinnslag, intervjuer og reportasjer. Det var en del av «Kulturstripa» i NRK, der de andre programmene bestod av Filmbonanza, Nasjonalgalleriet og Bokprogrammet. Programmet ble sendt på onsdager på NRK1 og gikk i reprise på NRK2 (senere ble det flyttet til NRK2). 

Lydverket ble tildelt Gullruten i klassen for beste magasin- eller kulturprogram i 2003 og 2004.

Om programmet
Lydverket startet sine ordinære sendinger høsten 2002, men allerede i juli samme år hadde de flere spesialsendinger som omhandlet Quartfestivalen. Disse ble i snitt sett av 172 000.Kampanje - 172 000 så Lydverket fra Quart-festivalen (8.7.2002)

I 2012 markerte programmet både siste sending og ti års-jubileum ved å samle et knippe av Norges mest kjente artister.

Programmet ble nedlagt på grunn av synkende seertall. I 2011 var seertallene noen ganger så lavt som 28 000. De hadde over 250 000 seere på det meste.

Programmet hadde visse likhetstrekk med det svenske Musikbyrån.

Programledere
Asbjørn Slettemark (2009–2012)
Ingerid Stenvold (2008–2009)
Mona B. Riise (2004–2008)
Rune Nilson (2002–2004)
Siri Høstmælingen (2002–2004)
Ruben Gran (2008–) (radio)

Referanser

Eksterne lenker
 Lydverkets nettside på nrk.no

Kategori:Norske musikkprogrammer på TV
Kategori:TV-produksjoner på NRK
Kategori:Gullruten for beste TV-program
Kategori:Norske TV-produksjoner fra 2000-årene
Kategori:Norske TV-produksjoner fra 2010-årene